CELEX: 62016TN0634
Language: da
Date: 2016-09-06 00:00:00
Title: Sag T-634/16: Sag anlagt den 6. september 2016 — Montel mod Parlamentet

17.10.2016   
            
            
               DA
            
            
               Den Europæiske Unions Tidende
            
            
               C 383/28
            
         Sag anlagt den 6. september 2016 — Montel mod Parlamentet
   (Sag T-634/16)
   (2016/C 383/37)
   Processprog: fransk
   
      Parter
   
   
      Sagsøger: Sophie Montel (Saint-Vit, Frankrig) (ved advokat G. Sauveur)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Afgørelse truffet den 24. juni 2016 af Europa-Parlamentets generalsekretær og meddelt den 6. juli 2016 om det forhold, »at et beløb på 77 276,42 EUR er blevet betalt uretmæssigt til Sophie Montel«, og som pålægger den kompetente anvisningsberettigede og institutionens regnskabsansvarlige at inddrive dette beløb, annulleres.
            
         
               —
            
            
               Meddelelsen om og gennemførelsesforanstaltningerne til den ovennævnte afgørelse, der er indeholdt i brevene fra generaldirektøren for økonomi af 5. og 6. juli 2016, ref. D 201922 og D 201851, annulleres ligeledes.
            
         
               —
            
            
               Debetnota nr. 2016-897, der er underskrevet af den samme generaldirektør for økonomi den 4. juli 2016, annulleres i sin helhed.
            
         
               —
            
            
               Sagsøgeren tilkendes et beløb på 30 000 EUR i erstatning for det ikke-økonomiske tab, som på én gang følger af de ugrundede anklager, der blev fremsat før der blev draget nogen konklusioner i forbindelse med undersøgelsen, den skade, der er påført sagsøgerens omdømme, og den meget væsentlige skade, som den anfægtede afgørelse har påført hendes private og politiske liv.
            
         
               —
            
            
               Sagsøgeren tilkendes også et beløb på 15 000 EUR for udgifter afholdt til aflønning af sine advokater, forberedelsen af nærværende søgsmål, samt til udgifter for kopiering, for anlæggelse af nærværende søgsmål og for bilagene hertil og Europa-Parlamentet tilpligtes at betale dette beløb.
            
         
               —
            
            
               Europa-Parlamentet tilpligtes at betale samtlige sagens omkostninger.
            
         
               —
            
            
               Subsidiært, såfremt Retten ikke er helt overbevist om relevansen og rigtigheden af de retlige og faktiske anbringender, som sagsøgeren har gjort gældende, nedlægges der påstand om, at Retten af retsplejehensyn, i betragtning af den ubestridelige forbindelse mellem de påståede faktiske forhold, som den anfægtede afgørelse støttes på, og de forhold, der er genstand for den strafferetlige undersøgelse, som Europa-Parlamentets formand har indledt,
               
                           —
                        
                        
                           udsætter sagen i afventning af en endelig retskraftig afgørelse truffet af den franske domstol, der skal behandle de af formanden for Europa-Parlamentet indledte undersøgelser.
                        
                     
                           —
                        
                        
                           som følge heraf udsætter gennemførelsen af den anfægtede afgørelse indtil sagen er afsluttet.
                        
                     
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført elleve anbringender, som i det væsentlige er identiske med eller svarer til dem, der er blevet gjort gældende inden for rammerne af sag T-624/16, Gollnisch mod Parlamentet.